سکھ سلطنت

سکھ سلطنت (Sikh Empire) برصغیر میں ایک اہم طاقت تھی جو مہاراجہ رنجیت سنگھ کی قیادت کے تحت ابھری۔ جس نے 1799ء میں لاہور پر قبضہ کر لیا اور پنجاب کے ارد گردعلاقوں پر سلطنت قائم کی۔ سلطنت 1799ء سے 1849ء تک قائم رہی۔

مہاراجا رنجیت سنگھ کون تھے؟ 

مہاراجا رنجیت سنگھ نے انیسویں صدی کے آغاز میں لاہور پر قبضہ کیا۔ ایک اندازے کے مطابق رنجیت سنگھ نے پنجاب پر چالیس سال حکومت کی۔ یہ وہی دور ہے جس میں سکھوں کو برصغیر پر مکمل طور پر حکمرانی کرنے کا موقع ملا۔ اس خطے میں ہندووں اور مسلمانوں کی حکمرانی کی تاریخ کئی ہزار سال پر محیط ہے۔

کہا جاتا ہے کے انہوں نے مغل تعمیرات جو اپنی مثال آپ ہیں انکو مسمار کیا اور سونے اور چاندی کی مینا کاری اور قیمتی پتھر جس سے دیواروں میں کاری گری کی گئی تھی سب اتروا لیے اور لاہور آصف خان کا مقبرہ اس سے سنگِ مرمر کا پتھر بھی اتروا دیا گیا اور مقبرہ نورجہاں کے حصوں کا مسمار کروایا اور قیمتی پتھر جو مقبرے میں لگے تھے اتروا لیے ۔۔

لاہور کے شاہی قلعے میں 'رنجیت سنگھ' کا مجسمہ نصب 

اہور کے تاریخی شاہی قلعے میں پنجاب کے سابق حکمران مہاراجا رنجیت سنگھ کی یاد میں ان کا ایک مجسمہ نصب کیا گیا ہے، جس میں وہ تیر کمان تھامے ایک گھوڑے پر سوار ہیں۔

یہ مجسمہ برطانیہ میں سکھ ورثے کے ڈائریکٹر بوبی سنگھ بنسال نے والڈ سٹی لاہور کے تعاون سے یہاں نصب کیا ہے، فائبر کولڈ کانسی سے تیار کیے گئے مجسمے میں مہاراجا رنجیت سنگھ کی زندگی کا اصل رنگ بھرنے کی کوشش کی گئی ہے۔

مجسمے کی تقریب رونمائی کا اہتمام کیا گیا جس میں سکھوں کی بڑی تعداد نے شرکت کی۔ ڈائریکٹر والڈ سٹی لاہور اتھارٹی کا کہنا تھا کہ موجودہ حکومت مذہبی سیاحت کو فروغ دینے کے لیے کوشاں ہے اور یہ اسی سلسلے کی ایک کڑی ہے۔

مجسمے میں پانچ فٹ پانچ انچ قد کے مہاراجا کو ان کے پسندیدہ عربی نسل کے گھوڑے 'کہار بہار' پر بیٹھا دکھایا گیا ہے، جو انھیں افغانستان کے بارکزئی دور کے مرکزی رہنما دوست محمد خان کی جانب سے تحفہ میں دیا گیا تھا۔

درمیانے قد کا یہ گھوڑا مہاراجا کو اس کی تیز رفتاری کی وجہ سے بہت پسند تھا، بعض روایات کے مطابق مہاراجا رنجیت سنگھ کو گھوڑوں سے اس قدر لگاؤ تھا کہ چار ہزار گھوڑے ان کی ملکیت تھے۔

مہاراجا رنجیت سنگھ کی برسی کے موقع پر اس برس بھی سینکڑوں سکھ یاتری لاہور پہنچے ہیں، جس دوران وہ مذہبی رسومات کی ادائیگی کے لیے گردوارہ ڈیرہ صاحب بھی حاضری دیں گے جہاں رنجیت سنگھ کی سمادھی بھی ہے۔

یہاں آنے والے سکھ یاتری تاریخی قلعے کا رخ بھی کرتے ہیں۔ جہاں اب سکھ گیلری کے باہر یہ مجسمہ ان سیاحوں کا استقبال کرے گا۔ سکھ گیلری مہاراجا کی اہلیہ اور سکھ دور حکومت کی آخری حکمراں مائی جنداں کی حویلی کے نچلے حصے میں واقع ہے۔

مجسمے کو ڈیزائن کرنے والے فقیر سیف الدین فقیرخانہ میوزیم کے ڈائریکٹر ہیں، جن کا خاندان مہاراجا رنجیت سنگھ کی پنجاب کی تاریخ کا امین ہے۔ فقیر سیف الدین نے وائس آف امریکا سے گفتگو کرتے ہوئے بتایا کہ اس سے پہلے بھی سکھوں کے اس رہنما کے مجسمے بنتے رہیں ہیں لیکن یہ اپنی نوعیت کا پہلا شاہکار ہے۔ یہ اتنا پائیدار ہے کہ تیس سے پینتیس برس کھلے آسمان تلے موسم کی سختیاں برداشت کرنے کی صلاحیت رکھتا ہے۔

مجسمے کی تیاری میں باریک بینی سے کام لیا گیا ہے، مہاراجا کے ہاتھ میں تیر کمان اور کمر پر ڈھال بنائی گئی ہے، مہاراجا کے کپڑوں اور جوتوں پر زری اور موتیوں کا خوبصورت کام بھی کیا گیا ہے۔

مجسمہ بنانے والے بوبی سنگھ نے وائس آف امریکا سے گفتگو کرتے ہوئے بتایا کہ وہ گزشتہ تیس سال سے لاہور آ رہے ہیں اور اب وہ لاہور کو ایک تحفہ دینا چاہتے تھے۔ ایک ایسا تحفہ جو لاہور اور لاہوریوں کا ماضی کے حکمران کے ساتھ ناتا جوڑے رکھے۔

اس کے لیے انھوں نے والڈ سٹی اتھارٹی کو اپنا آئیڈیا دیا جنھوں نے اسے خوش دلی سے قبول کیا۔ انھوں نے کہا کہ پاکستان کے پنجاب کی مختلف جامعات یا تعلیمی اداروں میں جب لیکچر دینے جاتے ہیں تو یہ بات انھیں حیران کرتی ہے کہ موجودہ نسل رنجیت سنگھ سے ناواقف ہے۔

مجسمے کی تیاری میں باریک بینی سے کام لیا گیا ہے، مہاراجا کے ہاتھ میں تیر کمان اور کمر پر ڈھال بنائی گئی ہے، مہاراجا کے کپڑوں اور جوتوں پر زری اور موتیوں کا خوبصورت کام بھی کیا گیا ہے۔

مجسمہ بنانے والے بوبی سنگھ نے وائس آف امریکا سے گفتگو کرتے ہوئے بتایا کہ وہ گزشتہ تیس سال سے لاہور آ رہے ہیں اور اب وہ لاہور کو ایک تحفہ دینا چاہتے تھے۔ ایک ایسا تحفہ جو لاہور اور لاہوریوں کا ماضی کے حکمران کے ساتھ ناتا جوڑے رکھے۔

اس کے لیے انھوں نے والڈ سٹی اتھارٹی کو اپنا آئیڈیا دیا جنھوں نے اسے خوش دلی سے قبول کیا۔ انھوں نے کہا کہ پاکستان کے پنجاب کی مختلف جامعات یا تعلیمی اداروں میں جب لیکچر دینے جاتے ہیں تو یہ بات انھیں حیران کرتی ہے کہ موجودہ نسل رنجیت سنگھ سے ناواقف ہے۔

وبی سنگھ کا کہنا تھا کہ رنجیت سنگھ صرف سکھوں ہی نہیں بلکہ ہندوؤں اور مسلمانوں کا بھی رہنما تھا اور جس نے صوبہ پنجاب کی بنیاد رکھی، اس کے بارے میں کئی غلط تصورات یہاں موجود ہیں۔ ان کے بقول یہ بھی کہا جاتا ہے کہ مہاراجا کی طرف سے ناانصافی کی گئی لیکن تاریخ گواہ ہے کہ وہ رحم دل، انسان دوست اور سب سے بڑھ کر علاقائی سیاست کا پرچار کرنے والے حاکم تھے۔

تصاویر

حوالہ جات 

https://www.urduvoa.com/a/pakistan-lahore-maharaja-ranjit-singh-statue/4978715.html

مزید دیکھیے 
 مثل

حوالہ جات 

سکھ سلطنت
1799ء میں قائم ہونے والے ممالک اور علاقے
ایشیا کی سابقہ بادشاہتیں
ایشیا کے سابقہ ممالک
بھارت کی سلطنتیں اور مملکتیں
تاریخ پنجاب (قبل از تقسیم)
تاریخ سکھ مت
جنوبی ایشیا کے سابقہ ممالک
سابقہ سلطنتیں
سکھ سیاست
ہندوستان میں 1799ء کی تاسیسات
ہندوستان میں 1849ء کی تحلیلات
جنوبی ایشیا کی سابقہ بادشاہتیں
وسطی ایشیا کے سابقہ ممالک
1849ء میں تحلیل ہونے والی ریاستیں اور عملداریاں
علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات